Návrh VZN vyvesený na úradnej tabuli a webovej stránke obce Bušince: 09.02.2023
Návrh VZN zvesený z úradnej tabule  obce Bušince:23.02.2023
VZN schválené dňa .30.3.2023 Uznesením č. 20/2023
VZN vyvesené na úradnej tabuli a webovej stránke obce Bušince:31.3.2023
VZN zvesené z úradnej tabule  obce Bušince: 14.04.2023
VZN nadobúda účinnosť: 14.04.2023

Všeobecne záväzné nariadenie obce Bušince číslo: 1/2023
o vyhradení miest a ustanovení podmienok na umiestňovanie volebných plagátov na verejných priestranstvách počas volebnej kampane

Obec Bušince na základe § 6 ods. 2 zákona č.369/1990 Zb. o obecnom zriadení v znení neskorších predpisov a v súlade s § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov vydáva toto Všeobecne záväzné nariadenie (ďalej len „VZN“):

Článok 1
Účel nariadenia
 	
 Účelom  tohto  všeobecne záväzného  nariadenia (ďalej len „VZN“) je v zmysle § 16 zákona č.181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov vyhradiť miesta a podmienky  na umiestňovanie volebných plagátov počas volebnej kampane  pre voľby do Národnej rady Slovenskej republiky, voľby do Európskeho parlamentu, voľby prezidenta Slovenskej republiky, voľby do orgánov samosprávny krajov a  voľby do  orgánov samosprávy obcí na verejných priestranstvách na území obce Bušince.  

Článok 2
Miesta na umiestňovanie volebných plagátov 
 
1.	Umiestňovať volebné plagáty na verejných priestranstvách počas volebnej kampane možno len na obcou vyhradených miestach. 
2.	Na umiestňovanie volebných plagátov na území obce sú zriadené vyhradené plochy, a to informačná tabuľa pred budovou obecného úradu, označené „Vyhradené na umiestňovanie volebných plagátov“.  
3.	Plocha vyhradená na umiestňovanie volebných plagátov sa kandidujúcim subjektom poskytuje bezplatne. 
4.	Umiestňovanie volebných plagátov na vyhradených miestach si každý kandidujúci subjekt zabezpečí sám na vlastné náklady. 
5.	Veľkosť vyhradenej plochy pre každú kandidujúcu politickú stranu a nezávislého kandidáta určí obec na základe zásady rovnosti, v rozsahu maximálnej veľkosti formátu A4 a na základe uplatnenej požiadavky politickej strany alebo nezávislého kandidáta najneskôr deň pred začatím volebnej kampane.
6.	Vylepovanie volebných plagátov počas volebnej kampane mimo vyhradenej a určenej plochy sa zakazuje.
7.	Zakazuje sa vylepovať volebné plagáty: 
- na stĺpy elektrického, telekomunikačného vedenia a stĺpy verejného osvetlenia, 
- do výkladov obchodov, prevádzkarní a iných verejne prístupných zariadení, ktoré ústia na verejné priestranstvá obce a zariadenia a objekty slúžiace verejnoprospešným účelom (napr. autobusová zastávka, rozvodné skrine elektrického, telekomunikačného a plynového vedenia, verejnú zeleň a pod.) 
- na úradnú tabuľu pred budovou obecného úradu v Bušinciach
8. Na volebnú kampaň nie je možné využívať miestny rozhlas s výnimkou oznamovania miesta a času konania volieb a konania predvolebných zhromaždení.

Článok 3
Zásady pre  umiestňovanie volebných plagátov

1.	Kandidujúcej politickej strane, politickému hnutiu, koalícii politických strán a politických hnutí, kandidátovi na prezidenta a nezávislému kandidátovi (ďalej len „kandidujúci subjekt“) sa pridelí v zmysle zásady rovnosti rovnako veľká plocha, ktorá je  označená číslom. 

2.	Obec v súlade so zásadou rovnosti reálne rozdelí  a označí číslom plochy na vylepovanie volebných plagátov po tom, čo sa stane verejne známy počet zaregistrovaných kandidujúcich subjektov, t. j. po zaregistrovaní kandidátnych listín a zverejnení zoznamu kandidujúcich subjektov príslušným orgánom 
a)	pre voľby do Národnej rady Slovenskej republiky a pre voľby do Európskeho parlamentu Štátnou komisiou pre voľby a kontrolu financovania politických strán, 
b)	pre voľby do orgánov samosprávnych krajov volebnou komisiou samosprávneho kraja,
c)	pre voľby do orgánov samosprávy obcí  miestnou  volebnou komisiou.  V uvedenom prípade zverejní obec zoznam na úradnej tabuli a webovej stránke obce www.obecbusince.sk 
d)	pre voľby prezidenta Slovenskej republiky predsedom Národnej rady Slovenskej republiky

3.	Číslo plochy na umiestňovanie volebných plagátov
a)	v prípade volieb do Národnej Rady Slovenskej republiky a Európskeho parlamentu je totožné s číslom zaregistrovanej kandidátnej listiny kandidujúceho subjektu zverejneného štátnou komisiou,
b)	v prípade volieb prezidenta Slovenskej republiky, volieb do orgánov samosprávnych krajov a volieb do orgánov samosprávy obcí sa určí v závislosti od abecedného poradia jednotlivých kandidujúcich subjektov.

4.	Kandidujúci subjekt môže umiestniť volebné plagáty len na číselne označenú plochu, ktorú mu  vyhradila obec v zmysle predchádzajúcich ustanovení tohto VZN.

5.	Vyhradená plocha na umiestňovanie volebných plagátov je k dispozícii zaregistrovaným kandidujúcim subjektom až do skončenia volebnej kampane.  Takto vyhradené miesto bude k dispozícii kandidujúcemu subjektu až do skončenia volebnej kampane, bez ohľadu na to, či kandidujúci subjekt svoje právo na umiestnenie volebných plagátov využije, alebo nie. 

6.	 Ak kandidujúci subjekt nevyužije svoje právo na umiestnenie volebných plagátov na vyhradených plochách, zostane miesto určené pre tento kandidujúci subjekt prázdne. Toto miesto nesmie obsadiť iný kandidujúci subjekt. 

7.	Zodpovednosť za obsah volebných plagátov nesie príslušný kandidujúci subjekt. 

 Článok 4
Priestupky a sankcie

1.	Porušenie povinností vyplývajúcich z tohto nariadenia je priestupkom v zmysle  § 46 zákona č.372/1990 Zb. o priestupkoch v znení neskorších predpisov, za ktorý môže byť fyzickej osobe uložená pokuta až do výšky 33 Eur.
2.	Porušenie povinností  vyplývajúcich z tohto nariadenia právnickou osobou alebo fyzickou osobou oprávnenou na podnikanie je správnym deliktom v zmysle § 27b ods. 1 písm. a) zákona Slovenskej národnej rady č. 369/1990 Zb. o obecnom zriadení v znení neskorších predpisov, za ktorý môže obec uložiť pokutu do výšky 6 638 Eur. 

Článok 5
Záverečné ustanovenia

1.	Návrh tohto VZN bol zverejnený:
- vyvesený na úradnej tabuli a webovej stránke obec dňa: 09.02.2023
- zvesený z úradnej tabule obec dňa: 23.02.2023

2.	Toto všeobecne záväzné nariadenie bolo prerokované a schválené na zasadnutí Obecného zastupiteľstva  v Bušinciach  dňa 30.03.2023  uznesením číslo 20/2023. 

3.	Schválené VZN č. 1/2023 bolo vyvesené na úradnej tabuli a webovej stránke obce dňa: 31.3.2023.

4.	Toto všeobecne záväzné nariadenie nadobúda účinnosť 15. Dňom po zverejnení na úradnej tabuli a webovej stránke obce, t. j.  dňa 14.04.2023 

5.	Dňom nadobudnutia účinnosti tohto nariadenia sa ruší Všeobecne záväzné nariadenie číslo 2/2004 o vyhradení miesta a plochy na vylepovanie volebných plagátov v čase volebnej kampane, ktoré bolo účinné od 29.05.2004.

V Bušinciach, dňa 30.03.2023.

                                                                                                      Ing. Zoltán Végh
                                                                                                  starosta obce Bušince